钦定古今图书集成/理学汇编/文学典/第202卷 > 子瞻诗句妙一世乃云效庭坚体盖退之戏效
## 钦定古今图书集成/理学汇编/文学典/第202卷 > 子瞻诗句妙一世乃云效庭坚体盖退之戏效

“孟郊、樊宗师之比，以文滑稽耳” ，恐后生不解，故以韵道之　　　　　　　　　。黄庭坚

我诗如曹郐，浅陋不成邦。公如大国楚，吞五湖三江。
赤壁风月笛，玉堂云雾窗。句法提一律，坚城受我降。
枯松倒涧壑，波涛听舂撞。万牛挽不前，公乃独力扛。
诸人方嗤点，渠非晁张双。但怀相识察，床下拜老庞。
小儿未可知。客或许敦厖。诚堪婿，阿巽买红缠酒缸。